|  |  |
| --- | --- |
|  |  |
| Värska Vallavalitsus  Pikk 12  64001 VÄRSKA  vald@verska.ee | Meie 18.01.17 nr 15-2/16-00032/778 |

**Värska sadama detailplaneeringust**

Käesolevaga pöördume Värska Vallavalituse poole seoses Värska sadama detailplaneeringuga (edaspidi planeering).

Maanteeamet esitas 13.01.17 kirjaga nr 15-2/16-00032/776 (edaspidi Maanteeameti 13.01.17 kiri) tähelepanekud planeeringu korrigeerimiseks ning ühtlasi pidasime vajalikuks täiendava seisukoha andmist planeeringuga moodustatavate kruntide osas.

Planeeringuala sisse jääb kaks transpordimaa sihtotstarbega maaüksust, mille osas on Maanteeamet volitatud asutuseks- 45 Tartu – Räpina – Värska tee (93401:001:0551) ja 45 Tartu – Räpina – Värska tee T1 (93401:001:0334).

Oleme olemasolevat olukorda ja Maanteeametile varasemalt kooskõlatamiseks esitatud planeeringulahendust hinnanud ning soovime, et POS 8 osas moodustatakse uus krunt selliselt, et see hõlmaks kõiki sillaga seotud rajatisi ning lisaks perspektiivset promenaadi. Eeltooduga seoses muutub planeeritud krundi POS 9 suurus. Täiendavalt juhime tähelepanu, et POS 8 ja POS 9 vaheline krundi piir oleks määratud selliselt, et hetkel osaliselt transpordimaa sihtotstarbega krundile ulatuv Elektrilevi OÜ-le kuuluv Värska I alajaam hoone paikneks edaspidiselt transpordimaalt väljas.

Palume kruntide moodustamisel võimalusel rakendada sama põhimõtet ka teisel pool Värska silda (POS 7) ning planeerida uus transpordimaa sihtotstarbega krunt selliselt, et see hõlmaks sillaga seotud rajatisi ning perspektiivset promenaadi.

Juhime tähelepanu, et riigitee alusele maale (transpordimaale) promenaadi rajamise soovi korral on tulevikus vajalik teeprojekti koostamine ning Maanteeametiga projekti kooskõlastamise järgselt seada Maanteeameti ja huvitatud isiku vahel isiklik kasutusõigus.

Lugupidamisega

(allkirjastatud digitaalselt)

Marten Leiten

planeeringute menetlemise talituse juhataja

Anni Luht

509 0807

Anni.Luht@mnt.ee